Plachutos tema
Josefas Plachuta Leipziger illustrierte Zeitung 1861 Plachutos tema – tai šachmatų figūrų užstojimo manevras. Ji sutinkama šachmatų uždaviniuose, etiuduose. Tai dviejų ėjimų tema. Naudojama šachmatų kompozicijose, turinčiose porą kritinių laukelių, atskirai ginamų vienos iš dviejų toliašaudžių juodųjų figūrų. Baltieji aukoja figūrą laukelyje, kuriame ji gali būti dviejų skirtingomis linijomis panašiai einančių juodųjų figūrų nukirsta. Ši figūra užstoja abi toliašaudes figūras. Nesvarbu, kuri iš jų kirstų aukojamąją, kita lieka užstota. Nukirtusi figūra pradeda ginti abu kritinius laukelius. Ji tampa perkrauta. Ją antru ėjimu baltieji atitraukia užstotosios figūros linija. Kritinis laukelis, kurį ši figūra pradžioje kontroliavo, tampa neapgintas ir tuo naudojasi baltieji, skelbdami matą ar figūra užimdami šį laukelį. Plachutos tema dalinai panaši į Viurcburgo-Plachutos, Holchauseno, Novotno, Grimšo figūrų užstojimus.